Eduardo Gómez Velasco mostra els seus últims èxits esportius a l’alcalde i al regidor d’Esports
2025-07-24

Fa a penes unes setmanes l’atleta ultrafondista de Burjassot, Eduardo Gómez Velasco, tornava a superar-se a si mateix i es pujava al podi en una de les proves més dures, si no la més, de l’atletisme, el Campionat del Món de 100km celebrat a Croàcia. Una competició en la qual el burjassoter s’alçava amb la medalla de bronze, en la seua categoria Màster polvoritzant la seua marca personal i deixant-la en 7h 43’ 49’’.

Ja de tornada a Burjassot no ha volgut deixar passar l’ocasió de mostrar les seues medalles a l’alcalde de Burjassot, Rafa García, i al regidor d’Esports, Manuel Pérez Menero. Els tres han pogut comentar com ha sigut la competició i què ha suposat per a Eduardo ser tercer del món en la seua categoria i com afronta els pròxims mesos en l’àmbit esportiu.